
SAŽETAK: 


U radu se opisuje poželjnost provjeravanja poznavanja i razumijevanja osnovnih matematičkih znanja čiji je osnovni cilj pružanje pravovremene povratne informacije i učeniku i nastavniku, a kao polazište se koristi Bloomova taksonomija.
U prvom dijelu pokazuje se kako to provesti kratkom pismenom provjerom korištenjem niza zadataka objektivnog tipa. Navodi se 11 različitih vrsta zadataka s konkretnim primjerima za srednju školu.
U drugom dijelu rada govori se o online ispitivanju kao jednoj vrsta uporabe ICT za provjeru znanja. Detaljno se opisuje rad u Ampyxu. Navode se prednosti i nedostatci takvog provjeravanja.
Kao zaključak se predlaže u praksi kombinirati i kratke provjere na papiru i provjere na računalu jer nekim učenicima više odgovara jedno, a nekima drugo. 


Ključne riječi: Bloomova taksonomija, provjera znanja, zadatci objektivnog tipa, kratka pismena provjera, provjeravanje putem računala, online ispitivanje, formativno vrjednovanje, Ampyx 
Pojavom nacionalnih ispita 2006. godine, a s obzirom na oblik i sadržaj zadataka, posebice u prvom dijelu ispita iz matematike, sve više nastavnika uz klasične pismene provjere uvodi teorijske provjere znanja, odnosno provjere zadatcima objektivnog tipa. Naravno, nisu samo nacionalni ispiti i nadolazeća državna matura razlog tomu, počelo je to i prije. 2004. godine Šime Šuljić i Vesna Vujasin-Ilić, nastavnici iz Gimanzije i strukovne škole "Jurja Dobrile" iz Pazina, 2004. godine u časopisu Matematika i škola objavljuju članak Zadaci, zadaci, zadaci... a teorija? čime potiču širu matematičku javnost da razmisli o problemima provjeravanja znanja. Oslanjajući se na Bloomovu taksonomiju, oni upozoravaju da se u provjerama znanja uglavnom inzistira na zadacima primjene naučenog pri čemu se poznavanje i razumijevanje pojmova i činjenica podrazumijeva, a možda bi i usvojenost tih nižih kategorija trebalo zasebno provjeravati. Dvije godine kasnije, na prvim nacionalnim ispitima pokazalo se jesu li bili u pravu - učenici njihove škole bili su vodeći u Hrvatskoj po rezultatima iz matematike.
Bloomova taksonomija
1956. godine Bloom je objavio taksonomiju kognitivnih ciljeva učenja. Postoji šest hijerarhijskih razina učenja poredanih od konkretnog prema apstraktnijem znanju:
(1) Činjenično znanje se odnosi na poznavanje osnovnih pojmova, činjenica, postupaka, a za matematiku je još važno poznavanje simbola, stručnih izraza, formula, definicija, teorema.
(2) Razumijevanje je kognitivna spoznajna kategorija pravilnog primanja i prerađivanja informacija, a uključuje tri razine:

(a) prevođenje gradiva iz jednog u drugi oblik, npr. u matematici prevođenje verbalnih ili slikovnih informacija u simbolički zapis i obrnuto;
(b) interpretacija se odnosi na sposobnost objašnjavanja ili rezimiranja gradiva, npr. izrada klasifikacija, sistematiziranje u tablicama, izrada grozdova i sl;
(c) ekstrapolacija je sposobnost za nastavljanje tendencija uočenih u raspoloživim podatcima, u matematici se odnosi na sposobnost donošenja generalizacija.
(3) Primjena znači sposobnost uporabe naučenih činjenica i postupaka u konkretnim situacijama. U matematici se pod time podrazumijeva vladanje računskim operacijama, algebarskim i geometrijskim postupcima, poštivanje logičkih pravila i postupaka, korištenje matematičkih simbola i formula i sl.
(4) Analiza je sposobnost da se usvojeni sadržaji raščlane na dijelove i uoče njihovi odnosi i struktura. Kod složenijeg matematičkog zadatka postavljamo si pitanja što je zadano, a što se traži te na taj način dolazimo do nekoliko jednostavnijih zadataka.
(5) Sinteza je sposobnost povezivanja elemenata i dijelova u novu strukturiranu cjelinu. Očituje se u usmenom ili pismenom prenošenju složenih zamisli i iskustava drugima za što je nužna kreativnost.
(6) Procjena je sposobnost misaonog vrednovanja sadržaja, postupaka i metoda. U redovnoj nastavi matematike dolazi do izražaja kada imamo nekoliko različitih načina rješavanja istog problema.
Detaljnije o Bloomovoj taksonomiji i primjeni u nastavi matematike može se pogledati u [4], [8] i [10].
Nastavnici matematike u gimnazijama, tehničkim pa i drugim školama pismene ispite koji se planiraju na kraju svake nastavne cjeline sastavljaju uglavnom tako da odaberu ili osmisle nekoliko zadataka sličnih onima iz zbirki zadataka u kojima se zahtijeva primjena naučenog. Pri tome se podrazumijeva da su učenici dostigli prve dvije razine po Bloomu – poznavanje i razumijevanje pojmova i činjenica. Međutim, često se dešava da u tim pismenim provjerama dosta učenika bude ocijenjeno negativnom ocjenom, i uglavnom su to isti učenici – oni kojima matematika teže ide. Kod njih itekako ima smisla posebno provjeravati činjenično znanje i razumijevanje kako bi se preciznije odredilo i na vrijeme otklonilo probleme u učenju. Nadalje, učenici će usvojiti ona znanja i vještine i to na onoj razini koju smo mi odredili našim načinom ispitivanja.  Stoga bi za sve učenike bilo korisno provjeravati razumijevanje osnovnih pojmova jer bi i bolji učenici veću pažnju posvetiti "teoriji" što može rezultirati još boljim uspjehom u rješavanju zadataka primjene.
A kako to provesti u praksi? Prije završnog ponavljanja i vježbanja na kraju svake cjeline uvoditi kratke pismene provjere sastavljene od niza zadataka objektivnog tipa (ZOT). Tako bi učenici na vrijeme dobili povratnu informaciju o stupnju usvojenosti pojmova, činjenica i postupaka, te bi u slučaju eventualnih nejasnoća stigli poraditi na njihovom otklanjanju, a satovi planirani za vježbanje i ponavljanje bili bi produktivniji jer bi učenici došli "teoretski potkovaniji".
Vrste zadataka objektivnog tipa

Postoji nekoliko vrsta zadataka koji se mogu koristiti u takvim ispitima. Za detaljniji opis koristila sam literaturu [3], [4] i [6], a kao primjere navodim zadatke iz vlastitih kratkih provjera osnovnih matematičkih znanja.
1. Zadatci dosjećanja – traži se kratak odgovor (engl. short answer) na postavljeno pitanje, učenik odgovara s jednom ili nekoliko riječi, a može i kraćom rečenicom. Među ovakve zadatke spadaju oblici tipični za nastavu matematike: napiši definiciju, kako glasi poučak o..., obrazloži tvrdnju, navedi vlastiti primjer, zapiši matematičkim simbolima i sl.
Primjer 1.1: Napiši kriterij paralelnosti dvaju pravaca zadanih u implicitnom obliku:

________________________________________________________________

Napiši primjer jednadžbe pravca paralelnog pravcu x-5y+3=0 : ____________

Napiši primjer jednadžbe pravca okomitog na pravac 

Primjer 1.2: Matematičkim simbolima zapiši koje dužine i koji kutovi u jednakokračnom trapezu su sukladni.

Primjer 1.3: Definiraj:

sekantu
________________________________________________________

tangentu
________________________________________________________

diralište
________________________________________________________

tetivu
________________________________________________________

pa ih skiciraj na kružnici:
[image: image2.emf]
2. Zadatci dopunjavanja – u rečenici nedostaju jedna ili više riječi koje učenik treba dopisati (engl. fill in the blanc). U istom zadatku moguće je postaviti i nekoliko potpitanja pa se ovaj tip zadataka može kombinirati s prethodnim. Osim dopunjavanja na praznu crtu, može se popunjavati zadana tablica.
Primjer 2.1: Unija skupova A i B je skup koji označavamo s ________, a koji sadrži
________________________________________________________________

Matematičkim simbolima to zapisujemo: _______________________________

[image: image37.emf]Uniju skupova prikaži Euler-Vennovim dijagramom.
Ako za skupove A i B vrijedi A(B,

onda je A(B= _______

Primjer 2.2: Za dane funkcije ispiši njihove inverzne funkcije:

	f(x)
	f(x) = x3
	f(x) = 
[image: image3.wmf]x


	f(x) = 5x
	f(x) = log x
	f(x) = tg x

	f-1(x)
	
	
	
	
	


3. Zadatci skiciranja – učenik treba skicirati zadano na praznom dijelu lista ili dovršiti započetu skicu. Kao što se vidi iz prethodnih primjera, zadaci dosjećanja i zadaci nadopunjavanja u matematici se izvrsno kombiniraju s ovom vrstom zadataka.
Primjer 3.1: Zadano je središte homotetije O i koeficijent homotetije k.

Skiciraj slike zadanih likova ako je:

	k =
[image: image4.wmf]2

	k = -1

                           [image: image6.emf]


Primjer 3.2: Na brojevnoj kružnici označi točke E(t) za koje je 

4. Zadatci alternativnog izbora – najčešće je zadana tvrdnja, a učenik treba prepoznati da li je točna ili netočna (engl. true/false). Iznimno se može konstruirati i kao pitanje na koje se odgovara s da ili ne, ali pritom treba paziti da odgovor bude jednoznačan. Također se preporuča izbjegavanje složenih rečenica kao i pitanja koja sadrže dvostruke tvrdnje. Broj točnih i netočnih tvrdnji treba biti podjednak, a njihov redoslijed u testu slučajan.

S obzirom da je kod ovakvih zadataka velika vjerojatnost slučajnog pogađanja, preporuča se broj bodova iskazati razlikom točnih i netočnih odgovora.
Primjer 4.1: Točno-netočno pitalice:

Vektori istog  smjera i jednake duljine uvijek imaju istu orijentaciju.

T  N

Kolinearni vektori su vektori koji imaju isti smjer.



T  N

Umnožak vektora 
[image: image9.wmf]a

 skalarom je vektor kolinearan vektoru 

T  N

Ulančane vektore zbrajamo pravilom paralelograma.



T  N

Razlika vektora 

 i 

 je zbroj vektora 

 i vektora suprotnog vektoru 

T  N

Skalarni umnožak vektora je realan broj.




T  N

Primjer 4.2:  Odgovori s DA ili NE (pogrešan odgovor donosi negativne bodove):

a)  Postoji li najmanji prirodan broj?




______

b)  Je li skup cijelih brojeva zatvoren s obzirom na oduzimanje?
______

c)  Je li skup Z gust?






______ 
d)  Je li zbroj racionalnih brojeva uvijek racionalan broj?

______

e)  Mogu li iracionalni brojevi imati periodični decimalni zapis?
______

f)  Je li skup Q podskup skupa N?




______


5. Zadatci višestrukog izbora – sadrže tvrdnju ili pitanje te 4-5 predloženih odgovora među kojima učenik treba izabrati jedno točno (engl. multiple choice question) ili više točnih odgovora (engl. multiple response question). Ovakvim zadacima moguće je ispitivati poznavanje činjenica, razumijevanje principa pa čak i primjenu znanja. Mogu se konstruirati na različite načine: tražiti točan odgovor među netočnima ili netočan među točnima (pitanja "izbaci uljeza"). Također, ako se u pitanju koristi negacija, poželjno ju je istaknuti debljim slovima ili na neki drugi način jer se u praksi pokazalo da ju učenici često previde pa krivo odgovore iako razumiju o čemu se radi.
Primjer 5.1: Vodeći koeficijent grafa kvadratne funkcije  f(x)=ax2+bx+c  izravno utječe na:

· otvor parabole usmjeren gore ili dolje
· pomak parabole lijevo ili desno u odnosu na parabolu y=ax2 

· pomak parabole gore ili dolje u odnosu na parabolu y=ax2 

· "širinu" parabole

· broj nultočki parabole

      Točne odgovore označi s (.
Primjer 5.2: 
[image: image15.jpg]Koja od jednakosti nije tocna?





Testove koji se sastoje isključivo od zadataka ove vrste nazivamo kvizovima i o njima se već dosta govorilo na seminarima za nastavnike matematike. Uvođenje kviza u nastavu matematike Blaženka Divjak opravdava principima i standardima NCTM-a: principom poučavanja, principom učenja te principom vrjednovanja. Ona smatra da kviz treba sastaviti tako da ispituje osnovna znanja, ali i razumijevanje gradiva te poznavanje ispravnih postupaka i procedura, dakle prve dvije razine učenja po Bloomu (vidi [5]).
6. Zadatci povezivanja – pojmovi složeni u dva niza trebaju se međusobno točno povezati (engl. matching). Ako je u oba niza jednak broj elemenata, tada imamo uravnoteženi tip zadataka povezivanja. Kod neuravnoteženog tipa u jednom nizu ima više elemenata, a može se zadati i pridruživanje niza podataka dvjema ili trima kategorijama.
Primjer 6.1: Spoji parove vezane uz pojam četiri karakteristične točke trokuta:

	težište
	(
	
	(
	sjecište pravaca na kojima leže visine trokuta

	središte upisane kružnice
	(
	
	(
	sjecište simetrala stranica trokuta

	ortocentar
	(
	
	(
	sjecište simetrala unutarnjih kutova trokuta

	središte opisane kružnice
	(
	
	(
	sjecište težišnica trokuta


Primjer 6.2: Poveži karakteristike pomaka parabole y=ax2  te odgovarajuće tjeme sa zadanim parabolama    f(x) = a x2 + y0   i   f(x) = a ( x-x0 )2  
(Pazi! Neke činjenice mogu ostati nepovezane.)


[image: image16]
7. Zadatci sređivanja - učenici trebaju po nekom načelu srediti podatke koji se navode u zadatku.
Primjer 7.1: Sljedeće brojeve smjesti u odgovarajući skup: 0, -45, 

8. Zadatci s dva kriterija izbora – zadatak sadrži niz podataka, a od učenika se traži da ih razvrsta prema dvama kriterijima izbora.

Primjer 8.1: Među dolje navedenim elementarnim funkcijama podcrtaj parne, a zaokruži neparne funkcije:
f(x) = sin x

f(x) = x3
f(x) = 2x

f(x) = cos x
f(x) = x2

f(x) = 
[image: image22.wmf]x


f(x) = log x

f(x) = 
[image: image23.wmf]x


9. Zadatci čitanja grafova i drugih slika – učenik treba očitati jednadžbu grafa funkcije, jednadžbu krivulje ili nekih drugih elemenata sa slike ili treba dati kratak odgovor na pitanje vezano uz sliku. Preporuča se slike pripremiti u nekom od računalnih programa s istaknutom koordinatnom mrežom radi preciznijeg očitavanja odgovora.
Primjer 9.1: Odredi koordinate tjemena T(x0,y0) i vrijednost vodećeg koeficijenta a parabole sa slike pa ispiši kvadratnu jednadžbu oblika  f(x) = a(x-x0)2 + y0.

[image: image38.emf]

f(x) =

Primjer 9.2: Ispiši jednadžbe pravca i kružnice sa slike.

[image: image39.emf]
kružnica: _____________________________

pravac: ______________________________

U kakvom su međusobnom odnosu? _____________________________________

Kako to možemo odrediti računski?

_____________________________________

_____________________________________

10. Zadatci crtanja u koordinatnom sustavu – potrebno je pripremiti koordinatni sustav s istaknutom koordinatnom mrežom kako bi učenik što preciznije mogao nacrtati graf neke funkcije ili krivulju. Ovakvu vrstu zadataka moguće je kombinirati s prethodnom – na temelju nacrtane skice učenik još može odgovoriti na neka potpitanja, odnosno dopuniti tvrdnje.
Primjer 10.1: Zadana je funkcija 
[image: image24.wmf])

Odredi amplitudu _________, period _________ i fazni pomak _________.
Skiciraj graf funkcije u koordinatnom sustavu:
[image: image25.emf]
Ispiši sve nultočke iz intervala [0,2((: _____________
[image: image40.emf]Primjer 10.2: Skiciraj elipsu 

 te istakni fokuse.
Velika poluos je _______ , a mala poluos je _______.
Fokusi su u točkama __________________________.
Linearni ekscentricitet iznosi ____________.

Ispiši dvije točke koje pripadaju elipsi: _______________________

Napiši jednadžbu nekog pravca koji je tangenta te elipse: ____________________

11. Jednostavni računski zadatci – u kratke provjere osnovnih matematičkih znanja mogu se ubaciti i elementarni zadatci u kojima se od učenika traži jednostavan račun koji se može izračunati napamet ili zahtjeva kratak računski postupak.
Primjer 11.1: Jednadžbu pravca 2x – 3y + 4 = 0  zapiši u eksplicitnom i segmentnom obliku.
Primjer 11.2: Popuni kućice u sljedećim primjerima aritmetičkog niza:

	d
	a1
	a2
	a3

	5
	3
	
	

	
	7
	
	1

	-12
	
	20
	


Kombinacijom različitih vrsta zadataka, ovisno o nastavnoj temi čije poznavanje se provjerava te o kreativnosti nastavnika u osmišljavanju ovakvih zadataka, nastaju kratke provjere koje se pišu 10-20 minuta. Pri samoj izradi pisanog testa treba voditi brigu da se ostavi dovoljno prostora za upisivanje odgovora, jednostavan račun ili izradu skice. Pritom bi taj prostor trebao biti podjednak da svojom veličinom ne sugerira duljinu odgovora ili veličinu slike. Kod koordinatnih sustava ishodište treba smjestiti u sredinu koordinatne mreže iz istog razloga - da učenik slučajno ne pogodi u kojem dijelu treba izraditi skicu. 
Osnovni cilj ovakvih provjera znanja je formativno vrednovanje, odnosno pružanje povratne informacije o ostvarivanju napretka u procesu učenja kako bi se daljnje učenje, odnosno poučavanje moglo unaprijediti. Učenicima se povećava mogućnost planiranja i upravljanja vlastitim procesom učenja pri čemu se razvija i sposobnost kritičkog mišljenja i prihvaćanja odgovornosti za svoj (ne)rad, a nastavniku povratna informacija pomaže u poboljšavanju procesa poučavanja.

Svakako treba napomenuti da nije nimalo jednostavno izraditi ovakav "kratki" test. Osim kreativnosti nastavnika potrebno je i po nekoliko sati rada na osmišljavanju, a zatim i oblikovanju ispitnog materijala uz pomoć računala da bi se nakon provedbe u razredu i analize testa pokazalo kako je neka pitanja potrebno još doraditi. U nekim školama još uvijek ima problema pri korištenju potrošnog materijala, a jasno je kako umnožavanje ovakvih testova zahtijeva dodatno kopiranje većeg broja listova. Problem papira može se otkloniti ako se odlučimo za provjeravanje uz pomoć računala, ali u tom slučaju neke od gore navedenih vrsta pitanja nećemo moći koristiti.
Uporaba ICT kod provjere znanja
Tri su vrste moguće uporabe IT-e u procjeni znanja (vidi [4]):
1. Priprema papirnatih testova, obrada rezultata i analiza testa. Izraditi testove o kakvima je bilo riječi u prethodnom poglavlju bez uporabe računala danas je nezamislivo. Također, sve više nastavnika matematike koristi se Excelom za obradu rezultata i analizu.  
2. Ispit se izvodi na računalu (CBA – Computer Based Assessment). Učenici unose odgovore u računalo nakon čega ih računalo automatski ocjenjuje. Primjere takvih testova koji se dosta jednostavno mogu izraditi u HotPotatoesu mogli smo vidjeti na prošlogodišnjim seminarima i radionicama za nastavnike matematike. 
3. Sustav koji podržava i jedno i drugo - online ispitivanje (engl. online assessment).

U ovom radu zadržat ćemo se na trećem modelu. Online ispitivanje ili vrjednovanje (vidi [9]) je relativno novi oblik provjeravanja. Osnovno obilježje online ispitivanja je uporaba računalne mreže. Putem web preglednika (Internet Explorer, Mozilla Firefox,...) učenik pristupa ispitnom materijalu, rješava zadatke i predaje svoj uradak koji se onda automatski pohranjuje, ocjenjuje i obrađuje.
Sustav za online vrjednovanje sastoji se od dviju komponenata: platforme za ispitivanje i banke zadataka. Platforma za ispitivanje uključuje uobičajeni hardver i specijalizirani softver potreban za pripremanje i provođenje ispitivanja i ocjenjivanja. Postoji čitav niz komercijalnih programa koji služe za online ispitivanje, ali ima i dosta dobrih besplatnih rješenja od kojih ću izdvojiti Moodle i Ampyx.

Moodle je aplikacija za izradu i održavanje online kolegija putem Interneta (vidi [3]). Kako izgleda rad u Moodle-u nastavnici matematike mogli su i sami probati na e-tečaju Geogebre. Osim toga, u Moodle-u je moguće izraditi vrlo složene testove za provjeru znanja s različitim vrstama pitanja, mnoštvom postavki i mogućnosti. Sve vrste pitanja koje se mogu objektivno ocijeniti, ocjenjuje sam Moodle (točno/netočno, višestruki odabir, povezivanje, kratki odgovor, numerički tip, pitanja s računanjem) dok će esej – pitanje u kojem se očekuje dulji odgovor polaznika, pročitati i ocijeniti nastavnik. 
Ampyx je sustav koji omogućuje provođenje provjere znanja učenika na računalu koje ima pristup internetu (vidi [1]). Provodi se izvršavanjem zadataka objektivnog tipa (točno/netočno, višestruki odabir, kratki odgovor) i omogućuje jednostavnu izradu nekoliko vrsta zadaća. Samoprovjere su zadaće koje učenici mogu pokretati proizvoljan broj puta, a na kraju svake računalo prikaže postotak točnih odgovora čime ih se motivira da probavaju sve dok ne postignu željeni rezultat. Kontrolne zadaće mogu se pisati samo jednom i one se ocjenjuju, a nakon što svi učenici iz razreda završe, sustav automatski izradi analizu provjere.

Bez obzira o kojem softverskom rješenju se radilo, najzahtjevniji dio (vremenski, stručno i financijski) pri uvođenju online sustava provjeravanja odnosi se na izradu banke zadataka. Pitanja se stvaraju odvojeno od testova, grupiraju se u kategorije najčešće vezane uz cjeline, a kasnije se iz tih kategorija uzimaju za pojedinačni test. Takav pristup donosi više mogućnosti, poput slučajnog odabira pitanja za test, korištenja istog pitanja u više testova, pisanja istog testa s različitim odabirom i poretkom pitanja za učenike koji istovremeno pristupaju testu iz učionice informatike i slično.
Ampyx – sustav za online provjeru znanja

Ampyx je domaći proizvod, razvili su ga Krunoslav i Stjepan Husak iz Daruvara, a s obzirom da još uvijek rade na usavršavanju sustava, nastavnici ga mogu besplatno koristiti. To je serverska aplikacija što znači da za njegovo korištenje nije potrebna nikakva instalacija, dovoljno je ispuniti zahtjev na adresi http://ampyx.org/narudzba/zahtjev.php nakon čega ćete dobiti podatke za pristupanje sustavu. Njihov poslužitelj ima instalirane tehničke resurse za održavanje baze podataka i trajnu pohranu podataka što omogućuje 24-satni korisnički pristup podatcima. Sustav je organiziran tako da mu registrirani učenici i nastavnici pristupaju pomoću dodijeljenog korisničkog imena i lozinke. Time je osigurana tajnost podataka.
Nakon što vi, odnosno vaša škola dobijete pristupne podatke, imenovani administrator za Ampyx treba formirati razrede, dodati nastavnike koji žele koristiti ovaj sustav te im dodijeliti predmete i razrede. Nastavnik dodaje učenike u razrede kojima predaje. Zatim se definiraju dijelovi gradiva za pojedine predmete pa se može početi s unosom pitanja. Bira se među tri ponuđena tipa pitanja: pitanja s ponuđenim odgovorima među kojima je jedan točan, pitanja s ponuđenim odgovorima među kojima je više točnih te pitanje s unosom odgovora. Unos odgovora nije case-sensitive što znači da računalo priznaje točan odgovor bez obzira na veličinu slova (velika ili mala). Uz svako pitanje može se umetnuti slika pa tražiti detaljniju analizu te slike kako bi se došlo do točnog odgovora. Svakako valja istaknuti da Ampyx podržava LaTeX što znači da se složeni matematički izrazi na zaslonu računala mogu lijepo prikazati. Npr. 

 će i u testu biti prikazano u tom obliku ako se pri upisivanju pitanja zapiše [F]x_1=\frac{5\pi}{6}[/F]. Kako to u kontrolnoj zadaći izgleda, može se vidjeti na slici 1.:

Slika 1. Primjer pitanja iz kontrolne zadaće Trigonometrija

Kada je u banku zadataka unesen dovoljan broj pitanja, može se pristupiti stvaranju kontrolne zadaće za pojedini razred. Pritom se u jednu zadaću mogu kombinirati pitanja iz više cjelina te odabrati udio pitanja iz svake cjeline (slika 3.). Također se definira broj bodova za točan odgovor, a mogu se ugraditi i negativni bodovi za netočan odgovor. Odredi se broj bodova potrebnih za pojedinu ocjenu te se odmah može kreirati i aktivirati zadaću, ili aktivaciju ostaviti za kasnije, neposredno prije pisanja kontrolne zadaće da ne bi netko od učenika počeo rješavati kod kuće (slika 2.).

Slika 2. Stvaranje kontrolne zadaće

Slika 3. Odabir broja pitanja i njihov udio po nastavnim cjelinama

Nakon aktivacije, učenicima je kontrolna zadaća dostupna. Na samom početku mogu vidjeti koliko pitanja ima u zadaći, broj bodova po zadatku te koliko bodova je potrebno za pojedinu ocjenu (slika 4.).

Slika 4. Broj pitanja i broj bodova potrebnih za pojedinu ocjenu

Za svakog učenika pitanja se biraju slučajnim odabirom iz banke zadataka što znači da nemaju svi ista pitanja (ako ih je u bazi više od broja pitanja po zadaći), da poredak pitanja nije isti, kao ni poredak ponuđenih odgovora. Na taj način je onemogućeno prepisivanje učenika koji sjede i pišu jedan pored drugog. Sva pitanja prikazuju se odjednom te se ne moraju rješavati redom. Kad su gotovi, učenici predaju kontrolnu zadaću, računalo im automatski vraća broj bodova, ocjenu i ispravak testa te odmah mogu vidjeti što su točno odgovorili, dok im se kod netočno odgovorenih pitanja uz njihov pogrešan pokaže i točan odgovor (slika 5.). Ovako brzu i točnu povratnu informaciju gotovo da je nemoguće dobiti nekim drugim oblikom provjeravanja znanja.
[image: image32.jpg]9. Koja od navedeni kvadratnih jednadzbi ima suprotna rjeSenja?

Vas odgovor: x2+4=0
Bodovi: +1

10. U jednadzbi 2x2+7x-14=0 slobodni &lan kvadratne jednadzbe je

Vas odgovor: 14 3
Ispravan odgovor: -14

11. Ako je jedno rjeSene kvadratne jednadzbe kompleksan broj -2+3i tada je drugo rieSenje

Vas odgovor: 2431 %
Ispravan odgovor:

12. Ako su 11 -2 rjeSena kvadratne jednadzbe tada jednadzba glasi:





Slika 5. Povratna informacija učeniku za svako pitanje

Dok učenici pišu, nastavnik na svom računalu prati tko je predao zadaću, koliko vremena je trajao ispit, koju ocjenu je dobio (slika 6.). Također se automatski generira analiza kontrolne zadaće koja uključuje postotak prolaznosti, broj učenika po ostvarenom uspjehu te popis pitanja na koja je najviše učenika pogrešno odgovorilo (slika 7.)

Slika 6. Povratna informacija nastavniku o uspjehu učenika

Slika 7. Analiza kontrolne zadaće


Podaci o pisanoj kontrolnoj zadaći čuvaju se trajno. U bilo kojem trenutku moguće je pogledati, a po potrebi i na papir ispisati rezultat svakog učenika te njegove odgovore (slika 8.).

Slika 8. Trajna pohrana odgovora za svakog učenika
Prednosti i nedostaci online provjeravanja

Nakon detaljnog prikaza načina funkcioniranja Ampyx-a kao primjera sustava za online provjeru znanja, možemo uočiti prednosti ovakvog provjeravanja pred provjerama znanja pisanim olovkom na papiru:
· dostupnost – bilo kada i s bilo kojeg mjesta koje ima vezu s internetom, kod samoprovjera je omogućen višekratan pristup;
· privatnost – učenik vidi samo svoj rezultat, jedino nastavnik vidi rezultate cijelog razreda;
· povratna informacija – brza, odmah po završetku testa, osim broja bodova i ocjene daje se informacija o uspjehu na svakom pojedinom zadatku, a nastavnika se oslobađa ispravljanja;
· objektivnost i pouzdanost – zbog automatiziranog oblika ispravljanja nema subjektivnosti ispravljača ni promjenjivosti uvjeta ispitivanja, kriterij ocjenjivanja je transparentan;

· ponovljena primjena – zadaci se mogu ponovo primijeniti za učenike druge generacije ili neke druge škole;
· nema troškova ispisa na papir, ali se u bilo kojem trenutku naknadno može ispisati kompletna analiza testa ili pojedinačni rezultat svakog učenika;
· upotreba multimedije – zadaci mogu sadržavati slike, zvukove, video ili interaktivne elemente;
· digitaliziranost – sve se pohranjuje u digitalnom obliku što znači da se lako može mijenjati, dopunjavati, pohranjivati i statistički obrađivati.
Online provjeravanje ima i nekih nedostataka:
· tehnički problemi – npr. problemi s hardverom, problemi sa softverom, problemi s pristupom internetu;
· sigurnost – provala hakera u sustav, krađa tuđih pristupnih podataka ili zabravljanje vlastitog korisničkog imena ili lozinke;
· varanje – učenike je potrebno nadzirati kako se ne bi međusobno konzultirali za vrijeme trajanja testa;
· dominacija tehnologije – ispitivanje se dizajnira više prema tehničkim mogućnostima softvera nego prema zahtjevima pedagogije;
· ograničena primjena različitih vrsta zadataka – zadatak esejskog tipa nemoguće je automatski ocijeniti, a neke od vrsta zadataka navedenih u ovom radu nemoguće je u danom obliku ugraditi u sustav.
Zaključak

Kvalitetniji obrazovni proces zahtijeva češće i raznovrsnije povratne informacije – učenicima da kontroliraju vlastiti proces učenja, nastavnicima da prilagode i poboljšaju proces poučavanja. Provjeravanje usvojenosti i razumijevanja osnovnih matematičkih znanja jedna je od mogućnosti za formativno vrjednovanje – vrjednovanje u tijeku obrazovnog ciklusa čija je svrha dobivanje povratne informacije. Pri tome se može koristiti papir i olovka (engl. paper-based asseessment) ili računalo (engl. computer-based asseessment).

Postoje istraživanja (vidi [2] i [7]) koja pokazuju kako na razini skupine ne postoje statistički značajne razlike u izvedbi, odnosno rezultatima testa ako usporedimo ta dva načina provjeravanja. Međutim, na razini pojedinca ima dovoljno razlika da se dođe do zaključka kako je poželjno kombinirati i provjeru na papiru i provjeru na računalu kako bi se uvažile razlike među učenicima.


Učenici koji preferiraju test na računalu navode da im korištenje tipkovnice i alata umjesto pisanja olovkom čini pitanja lakšima. Također im se dosadni sadržaji na zaslonu računala čine zanimljivijima. To su uglavnom oni učenici koji se svakodnevno nalaze u računalnom okruženju. Učenici kojima bolje odgovara test na papiru kao glavni razlog navode zadržavanje pažnje na jednom mjestu jer se prostor za rad nalazi blizu pitanja. Za razliku od testa na računalu, ovdje ne moraju gledati daleko (na papir) od problema (na ekranu) kada razrađuju ideju te mogu šarati po zadatku.

